Det har længe været uvist, om det igen ville være muligt for borgerne i Nørhalne at købe dagligvare i deres egen by. Tilbage i december sidste år meldte Coop ud, at de ville lukke 12 Dagli’Brugsen-butikker i hele landet. To af dem var placeret i Nordjylland, og den ene i Nørhalne. Det sidste stykke tid har lokalerne, hvor der før fra Dagli’Brugs, stået tomme, men nu er der nyt for borgerne i Nørhalne. På Facebook er det blevet meldt ud, at der nu er fundet en ny købmand, som forventes at åbne i Nørhalne i midten af maj. Bekymrede borgere Nørhalne har omkring 1500 indbyggere. Byen havde kun den ene indkøbsmulighed. Derfor kom nyheden som et chok for borgerne i byen, da de i december fik at vide, at deres Dagli’Brugs nu skulle lukke. Helle Strandhave, der bor i Nørhalne. - Jeg bliver virkelig ked af det. Vi har boet her i byen i 21 år, og butikken er et samlingspunkt for os alle, fortalte Helle Strandhave, der bor i Nørhalne tilbage i december. Det samme mente Inge Pedersen, der bor 300 meter fra butikken, hvor der før var Dagli’Brugs. - Jeg kan ikke forstå, at det her sker. Det er fuldstændig håbløst. Og jeg er virkelig vred på Coop, sagde hun.

Opsummering:
I december meldte Coop ud, at de ville lukke to Dagli’Brugsen-butikker i Nordjylland. En af dem i Nørhalne.